Laipnības veidi
"Laipnības veidi" (angļu: Kinds of Kindness) ir 2024. gada Īrijas, Apvienotās Karalistes un ASV absurda melnās komēdijas antoloģijas filma, kuras režisors ir Jorgs Lantims, kurš scenāriju sarakstīja kopā ar Eftimu Filipu. Filmā galvenās lomas atveido Emma Stouna, Džesijs Plemonss, Vilems Defo, Mārgarita Kvellija, Honga Čau, Džo Elvins, Mamatu Ati un Hantere Šefere. Filma sastāv no trīs atsevišķiem stātiem. The Death of R.M.F. daļā ofisa darbinieks, kurš dzīvo dzīvi pēc sava bosa norādēm, nolemj viņam vairs nepakļauties. R.M.F. is Flying daļā policists uzskata, ka viņa sieva, kas bija pazudusi jūrā un vēlāk izglābta, ir sveša persona. R.M.F. Eats a Sandwich daļā divi kulta dalībnieki meklē sievieti, kura būtu spējīga augšāmcelt mirušos. Filmas "Laipnības veidi" pirmizrāde notika 2024. gada 17. maijā 77. Kannu kinofestivālā, kur Plemonss saņēma festivāla labākā aktiera balvu. Latvijā filmas pirmizrāde notika 2024. gada 11. jūlijā un to izplatīja Searchlight Pictures. Filma saņēma pozitīvas kritiķu atsauksmes un tīmekļa vietnē Rotten Tomatoes tai ir 73% vērtējums.